สุ่มตรวจสินค้ารับสงกรานต์ เตือนภัยดื่มกาแฟเจอมะเร็ง
น.ส.ชุติมา บุญยประภัศร รมช.เกษตรและสหกรณ์ เปิดเผยว่า กระทรวงเกษตรฯ จะเฝ้าระวังและตรวจสอบสารตกค้างซึ่งปนเปื้อนในสัตว์ และพืช รวม 130,000 ตัวอย่าง ภายใต้งบประมาณ 3,000 ล้านบาท จากปี 2559 ที่มีการตรวจและเฝ้าระวังสารตกค้างฯ 110,000 ตัวอย่าง และมีการตรวจพบสารปนเปื้อน สารเคมีเกินมาตรฐาน 7% การตรวจสอบและเฝ้าระวังจะแบ่งเป็นตรวจสอบพืช 20,000 ตัวอย่าง ปศุสัตว์ 30,000 ตัวอย่าง ประมง 80,000 ตัวอย่าง เพื่อสร้างการรับรู้เรื่องมาตรฐานสินค้าเกษตร เพราะปีนี้เป็นปีแห่งการยกระดับมาตรฐานการเกษตรและวันที่ 1-7 เม.ย.นี้ จะส่งเจ้าหน้าที่ออกสุ่มตรวจตัวอย่างตั้งแต่ฟาร์มที่ผลิต และร้านอาหารตามสถานที่จำหน่ายต่างๆที่สำคัญในแหล่งท่องเที่ยว เพื่อ ต้อนรับเทศกาลสงกรานต์ เพราะมีประชาชนออกมาซื้อสินค้าจำนวนมาก ในแหล่งท่องเที่ยวต่างๆ,การสุ่มตรวจการใช้สารเคมีเกินมาตรฐาน จะเน้นในสินค้า หมู ไก่ พริก มะเขือเทศ ผัก ผลไม้ และโดยกาแฟที่คนไทยนิยมบริโภค ที่มีการตรวจพบว่ามีสารก่อมะเร็งตกค้างจำนวนมาก ซึ่งส่วนใหญ่เกิดจากการเก็บรักษาไม่ดี เก็บในที่มีความชื้น หรือวิธีการใช้ไม่ถูกต้อง โดยหลายคนเอาช้อนที่เปียกน้ำลงไปตักผงกาแฟ เพื่อนำมาชง ส่งผลให้เกิดความชื้น เป็นสาเหตุของการเกิดสารก่อมะเร็ง.
น.ส.ชุติมา บุญยประภัศร รมช.เกษตรและสหกรณ์ เปิดเผยว่า กระทรวงเกษตรฯ จะเฝ้าระวังและตรวจสอบสารตกค้างซึ่งปนเปื้อนในสัตว์ และพืช รวม 130,000 ตัวอย่าง ภายใต้งบประมาณ 3,000 ล้านบาท จากปี 2559
สารตกค้าง,ปนเปื้อน,กาแฟ,มะเร็ง,สงกรานต์